Thua Thien-Hue (provins)

Thua Thien-Hue (på vietnamesisk Thừa Thiên-Huế) er en provins i nordre Vietnam. Fram til 1975 het den bare Thừa Thiên.

Geografi 
Provinsen grenser til provinsene Quang Tri i nord, Da Nang og Quang Nam i sør. I øst grenser provinsen til Sørkinahavet og i vest til Laos og Trường Sơn-fjellene.  Kystlinjen er på 128 km. Parfymeelven renner gjennom provinsen.

Kommunikasjon 
Den nye Nord-sør motorveien som er under bygging, passerer gjennom provinsen. Parallelt med denne skal det gå en høyhastighetsbane. Også dagens hovedvei, Nasjonalrute 1A går gjennom provinsen, og går innom Huế. Tilsvarende er Huế en stopp på jernbanelinjen mellom Hanoi og Ho Chi Minh-byen.

Provinsen to  hovedhavner er i Thuan An og Chan May.

Hovedflyplassen Phu Bai internasjonale lufthavn ligger 15 km sør for Huế, og denne er den fjerde største lufthavnen i Vietnam.

Demografi 
Av befolkningens , er den anslått at det er  menn og  kvinner. Av disse utgjør landbefolkningen , mens bybefolkningen utgjør rundt  (2009), Rundt halvparten av bybefolkningen bor i Huế.

Historie 

De første spor etter menneskelig aktivitet i dette området er rundt  år gamle arkeologiske funn fra Sa Huynh-kulturen. 

De var territorielle konflikter i området fra rundt 938 f.kr og i de kommende 4 århundrene mellom Đại Việt-dynastiet og Champa. I 1307 ble Doan Nhu Hai utnevnt av kong Tran Anh Tong fra Đại Việt-dynastiet til å administrere området. Folk fra det nordlige området  (Thanh Hoa) flyttet da sørover og ble integrert med befolkningen i kongedømmet Champa. På denne tiden ble også områdene i Hoa Chau, som også inkluderer dagens Thua Thien befolket. 

Stridighetene mellom Trinh-klanen i nord og Nguyen-klanen i sør rammet også dette området, særlig fram til grunnleggingen av Phu Xuan i 1687, dagens Huế, herunder Trần-dynastiets fall og tilbakekomsten av Ho-dynastiet. 

Tây Sơn-opprøret fikk støtte i området 1771. Tây Sơn-opprørerne vant en rekke slag  og inntok Phu Xuan, Nyugen-klanens hovedstad i 1786, og fortsatte videre nordover og veltet Trinh-dynastiet.  

I Phu Xuan utnevnte Nguyễn Huệ seg selv til konge, noe som førte til Tay Son-bevegelsen fram til hans død i 1792, da Nguyen Anh fordel av situasjonen og inntok Gia Dinh med støtte av utenlandske styrker.  Nguyen Anh sluttet seg da til Tay Son-bevegelsen, inntok Phu Xuan og tronen og tok det dynastiske navnet Gia Long i 1802 og innledet slik Nguyen-dynastiet. Phu Xuan endret da navn til Huệ ble da igjen landet hovedstad fram til august 1945.

På grunn av områdets strategiske beliggenhet og den sterke symbolkraften det var å ha kontroll over den gamle keiserhovedstaden Huệ medførte at provinsen var en av de mest sentrale krigsskueplassene under Vietnamkrigen, blant annet under Tết-offensiven i 1968 da kampene raste inne i Huế i perioden 30. januar til 3. mars. Provinsen var den provinsen i Vietnam hvor flest amerikanske soldater falt under krigen ().

Provinsen og naboprovinsen Quảng Nam ble i november 1999 utsatt for en stor flom.

Økonomi 
Regionen eksporterer ulike kunst- og brukskunst-gjenstander, som trearbeider, tekstiler, møbler, papirkunst og keramikk, men også krydder og andre matvarer. For både utenlandske turister, herunder vietnamesere bosatt i utlandet produseres det Áo dài (lang vietnamesisk kjole) og nón lá (konisk rishatt) som turistartikler.

Området produserer fruktsorter som rambutan, jackfrukt, litchi, durian, dao, pitahaya, stjernefrukt, mangostan, kokosnøtt, kumquat, da disse får tilstrekkelig med regn her gjennom året.

Også ris, te og kaffe dyrkes og selges i området.

En vekstnæring er turisme, særlig Huế med sine historiske bygninger.

Referanser

Eksterne lenker 
  rettet mot utlendinger for Thừa Thiên–Huế provinsmyndigheter